*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*17. számú előterjesztés*

Bátaszék Város Önkormányzat Képviselő-testületének 2023. február 15-én

16 órakor megtartandó ülésére

Magyar Vöröskereszt Tolna Megyei Szervezetének támogatási kérelme

|  |
| --- |
| **Előterjesztő:** Dr. Bozsolik Róbert polgármester**Készítette** : Takaróné dr. Mihó Beatrix jogi referens  **Törvényességi ellenőrzést végezte:** Dr. Firle-Paksi Anna aljegyző**Tárgyalja:** Szociális Bizottság 2023.02.14.Pénzügyi és Gazdasági Bizottság 2023.02.14. |

***Tisztelt Képviselő-testület!***

A képviselő-testület 2013 óta, évről-évre ismétlődően az önkormányzat költségvetésében 200.000 Ft, 2017-től 250.000 Ft, 2020-2021-ben pedig már 300.000.- Ft vissza nem térítendő támogatást biztosított a Magyar Vöröskereszt Tolna Megyei Szervezetének a bátaszéki véradások megszervezésének támogatására.

Magyar Vöröskereszt Tolna Megyei Szervezetének véradóterve alapján az idei évben 5 alkalommal terveznek véradást a Városházán, illetve lehetőség szerint a Bátaszéki Bornapok rendezvényen is.

Jelen előterjesztés mellékletét képezi a Magyar Vöröskereszt Tolna Megyei és Szekszárd Városi Területi Szervezetének kérelme.

A fentiekre tekintettel kérjük, az alábbi határozati javaslat elfogadását:

**H a t á r o z a t i j a v a s l a t :**

**Magyar Vöröskereszt Tolna Megyei Szervezetének támogatása a bátaszéki véradások megszervezése érdekében**

Bátaszék Város Önkormányzatának Képviselő-testülete

1. a Magyar Vöröskereszt Tolna Megyei Szervezete (székhely: 7100 Szekszárd, Dózsa Gy. u. 1., adószám: 19230315-2-17, képviseli: Gulyás Katalin megyei igazgató) részére ***300.000 Ft*** vissza nem térítendő támogatást biztosít az önkormányzat 2023. évi költségvetésének terhére a bátaszéki véradások megszervezésének támogatására;
2. felhatalmazza a polgármestert a támogatási szerződés aláírására.

 *Határidő:* 2023. február 28.

 *Felelős:* Dr. Bozsolik Róbert polgármester

 (a támogatási szerződés aláírásáért)

 *Határozatról értesül:* Magyar Vöröskereszt TM-i Szervezete

 Bátaszéki KÖH Pénzügyi Iroda

 irattár